Ján Šimko

Ján Šimko (* 13. december 1978, ČSSR) je bývalý slovenský hokejový útočník hrajúci na pozícii ľavého krídla, momentálne pôsobiaci, ako asistent trénera v HK Poprad.

Klubový hokej 
Ján Šimko začínal s hokejom v klube HK Spartak Dubnica nad Váhom. Premiéru medzi mužmi absolvoval v sezóne 1995/96, keď dostal príležitosť v extralige v troch stretnutiach. V tejto sezóne nastúpil aj za slovenskú reprezentáciu do 18 rokov na majstrovstvách sveta v danej kategórii. Aj novú sezónu hral ešte striedavo za juniorov aj mužov. Za mužov, ale odohral už 19 zápasov. Sezóna, ale nebola pre klub úspešná. Klub z Dubnice nad Váhom zostúpil do 1. hokejovej ligy SR. Aj v tejto sezóne si Ján Šimko obliekol reprezentačný dres Slovenska. Bolo to na Majstrovstvách sveta juniorov, kde nastúpil na 6 zápasov. V sezóne 1997/98 bol už stabilným členom "A" mužstva HK Spartak Dubnica nad Váhom v 1. hokejovej lige. S mužstvom skončil na tretom mieste a klub čakala baráž o extraligu. V nej tím HK Spartak Dubnica nad Váhom prehral s tímom HK 32 Liptovský Mikuláš 2:3 na zápasy a klub nepostúpil do extraligy. Aj počas tejto sezóny nastúpil na Majstrovstvách sveta juniorov v 6 stretnutiach, kde zaznamenal tri góly a jednu asistenciu. Po skončení sezóny z kádra Dubnice nad Váhom odišiel. 

Zmluvu podpísal s tímom HC Košice. Bola to jeho prvá sezóna mimo Dubnice nad Váhom. Za klub HC Košice odohral následné dve sezóny. Hneď v prvej z nich získal s Košicami v extralige titul majstra. Po dvoch sezónach v tíme HC Košice sa vrátil na začiatku sezóny 2000/01 naspäť do klubu HK Spartak Dubnica nad Váhom. Sezónu, ale dohral v klube MsHK Žilina s ktorou vyhral 1. hokejovú ligu SR. 

Sezónu 2001/02 začal v rodnej Dubnici nad Váhom, ale dohral ju v slovinskom klube HK Acroni Jesenice. Ďalšiu sezónu opätovne začal v klube HK Spartak Dubnica nad Váhom v 1. hokejovej lige SR, ale dokončil ju v extraligovom mužstve MHC Martin. Po sezóne z tímu odišiel. 

Pred sezónou 2003/04 podpísal zmluvu s francúzskym mužstvom Les Remparts de Tours v najvyššej francúzskej lige Ligue Magnus. Začala sa tak jeho 9 ročná francúzska cesta. Za klub Les Remparts de Tours odohral dve sezóny. V tej druhej, ktorou bola sezóna 2004/05 získal s klubom striebro. Od sezóny 2005/06 až do sezóny 2011/12, čiže sedem sezón bol hráčom klubu IC Epinal Les Dauphins. Po poslednej sezóne prestúpil z Francúzska do španielskeho tímu CG Puigcerdá, za ktorý odohral nasledujúce dve sezóny. V prvej získal s klubom bronz a v druhej sezóne striebro. V oboch sezónach bol v klube najlepším strelcom a aj najproduktívnejším hráčom v kanadskom bodovaní. 

Sezónu 2014/15 odohral v slovenskej extralige v drese klubu MsHK Žilina. Na slovenský ľad sa tak vrátil po 11 sezónach. Nasledujúcu sezónu opäť hrával v Španielsku za klub CG Puigcerdá. 

V sezóne 2016/17 posilnil pred zápasmi play-off klub MHK Dubnica nad Váhom v 2. hokejovej lige SR. S klubom vyhral 2. hokejovú ligu a postúpil do Budiš 1. hokejovej ligy SR. Po sezóne definitívne ukončil hráčsku kariéru.

Osobné úspechy  

Extraliga SR

Sezóna 1998/99
Víťaz ligy s klubom HC Košice

1. hokejová liga SR
Sezóna 1997/98
Bronzová medaila za tretie miesto s klubom HK Spartak Dubnica nad Váhom

Sezóna 2000/01
Víťaz ligy s klubom MsHK Žilina

Ligue Magnus

Sezóna 2004/05
All-Star Team v lige 
Strieborná medaila s klubom Les Remparts de Tours

Liga Nacional Top 6

Sezóna 2012/13
Najviac gólov v klube CG Puigcerdá po základnej časti - 29 gólov
Najviac asistencií v klube po základnej časti - 21 asistencií , rovnako ako jeho spoluhráč  Peter Kotlárik
Najviac bodov v kanadskom bodovaní v klube po základnej časti - 50 bodov za 29 gólov a 21 asistencií
Najviac gólov v lige po základnej časti - 29 gólov
Najviac asistencií v lige po základnej časti - 21 asistencií
Najviac bodov v kanadskom bodovaní v lige po základnej časti - 50 bodov za 29 gólov a 21 asistencií
Najviac gólov medzi centrami v lige po základnej časti - 29 gólov
Najviac bodov v kanadskom bodovaní v lige  medzi centrami po základnej časti - 50 bodov za 29 gólov a 21 asistencií
Najviac gólov v klube v play-off - 7 gólov
Najviac bodov v kanadskom bodovaní v klube v play-off - 11 bodov za 7 gólov a 4 asistencie
Bronzová medaila s klubom CG Puigcerdà 

Sezóna 2013/14
Najviac gólov v klube CG Puigcerdà po základnej časti - 37 gólov
Najviac bodov v kanadskom bodovaní v klube po základnej časti - 56 bodov za 37 gólov a 19 asistencií
Najviac plusových bodov v hodnotení +/- v klube - 34 plusových bodov
Najviac gólov v lige po základnej časti - 37 gólov
Najviac bodov v kanadskom bodovaní medzi centrami v lige - 56 bodov za 37 gólov a 19 asistencií
Najviac gólov medzi centrami v lige po základnej časti - 37 gólov
Najviac bodov v kanadkom bodovaní v lige po základnej časti - 56 bodov za 37 gólov a 19 asistencií
Najviac plusových bodov v hodnotení +/- v lige - 34 plusových bodov
Najviac gólov v klube v play-off - 8 gólov
Najviac gólov v lige v play-off - 8 gólov
Strieborná medaila s klubom CG Puigcerdà

2. hokejová liga SR

Sezóna 2016/17
Víťaz ligy s klubom MHK Dubnica nad Váhom

Štatistiky - Základná časť

Štatistiky - Play-off

Reprezentačná kariéra

Zdroj 
 Ján Šimko na eliteprospects
 Jám Šimko na eurohockey.com

Slovenskí hokejisti
Hráči MHK Dubnica nad Váhom
Hráči HC Košice
Hráči MsHK Žilina
Slovenskí hokejoví útočníci